CELEX: 31991D0544
Language: bg
Date: 1991-10-17 00:00:00
Title: Решение на Комисията от 17 октомври 1991 година относно Групата за връзка по въпросите на възрастните хора

Важна правна забележка

|

31991D0544

Официален вестник n° L 296 , 26/10/1991 стр. 0042 - 0044 специално чешко издание глава 05 том 02 стр. 7  - 9 специално испанско издание глава 05 том 02 стр. 7  - 9 специално унгарско издание глава 05 том 02 стр. 7  - 9 специално литвийско издание глава 05 том 02 стр. 7  - 9 LV.ES глава 05 том 02 стр. 7  - 9 MT.ES глава 05 том 02 стр. 7  - 9 PL.ES глава 05 том 02 стр. 7  - 9 SK.ES глава 05 том 02 стр. 7  - 9 специално словенско издание глава 05 том 02 стр. 7  - 9

		19911017Решение на Комисиятаот 17 октомври 1991 годинаотносно Групата за връзка по въпросите на възрастните хора(91/544/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че непрекъснатото подобряване на условията на живот и на работа, както и хармоничното развитие на икономиките са цели на Европейската икономическа общност;като има предвид, че Европейският парламент прие Резолюция от 18 февруари 1982 г. за положението и проблемите на възрастните хора в Европейската общност [1], Резолюция от 10 март 1986 г. за услугите за възрастните хора [2] и Резолюция от 14 май 1986 г. за общностно действие за подобряване положението на старите хора [3];като има предвид, че Съветът прие Решение 91/49/ЕИО от 26 ноември 1990 г. за общностни действия в полза на възрастните хора [4];като има предвид, че настоящото демографско развитие е в посока към увеличаване на броя на възрастните хора и в частност на най-възрастните; като има предвид, че тази тенденция ще има значителни икономически и социални последици, inter alia, за пазара на работна сила, за общественото осигуряване и за социалния бюджет;като има предвид, че обмяната на информация и опит, както и сътрудничеството и консултациите относно мерките, представляващи интерес за възрастните хора, между Комисията, държавите-членки и представителите на възрастните хора са важен елемент за развитието на солидарността в Общността;като има предвид, че мерките, които следва да се предприемат на общностно равнище, имат за цел да популяризират и да допълнят различните видове мерки, предприемани от държавите-членки на различни равнища;като има предвид, че в съобщението си относно възрастните хора Комисията предлага да се създаде Група за връзка, съставена от представители на организации с европейска ориентация, които работят със и/или за възрастните хора;като има предвид, че е необходимо на тази група да се даде статут въз основа на натрупания опит,РЕШИ, КАКТО СЛЕДВА:Член 1Към Комисията се създава Група за връзка по въпросите на възрастните хора, наричана по-долу "групата".Член 2Комисията може да се консултира с групата по всички проблеми, свързани със защитата на интересите на възрастните хора.Член 31. Групата се състои от представители на създадени в държавите-членки организации с европейска ориентация, които работят със и за възрастните хора.2. Групата се състои от двадесет членове, предложени по молба на Комисията от организациите на възрастните хора, създадени в държавите-членки.3. Тези организации трябва да предложат два пъти повече кандидатури от броя на членовете, които следва да бъдат назначени от Комисията. Всяка организация може да предложи десет членове.4. Организациите, които ще бъдат поканени да предложат членове, са посочени в приложението към настоящото решение.Член 41. Членовете на групата се назначават от Комисията.2. Заместниците на членовете се назначават при същите условия като титулярите и в същия брой. Заместникът на член замества пълноправно титуляра, ако последният отсъства или е възпрепятстван.3. Местата се разпределят, както следва:—Координационен комитет на работниците пенсионери от Европейската конфедерация на профсъюзите: | 5 места, |—Евраг (Eurag) – Европейска федерация за възрастните хора: | 5 места, |—Евролинк Ейдж (Eurolink Age): | 5 места, |—Фиапа (Fiapa) – Международна федерация на сдруженията на възрастните хора: | 5 места. |Член 51. Мандатът на членовете на групата е осемнадесет месеца. Той може да се подновява два пъти.2. След изтичането на мандата им членовете на групата продължават да изпълняват функциите си, докато бъдат сменени или докато бъде подновен техният мандат.3. Мандатът на член на групата се прекратява преди изтичането на срока при оставка, прекратяване на членството в организацията или в институцията, която той представлява, или с неговата смърт.4. Мандатът на член може също да се прекрати, ако организацията или институцията, която представлява, поиска той да бъде сменен.В случай на смяна на член на групата преди изтичането на срока на неговия мандат, той се замества за останалата част от мандата съгласно процедурата, предвидена в член 3.5. По време на своя мандат членовете на групата не получават възнаграждение.Член 6Списъкът на титулярите и на техните заместници се публикува от Комисията в Официален вестник на Европейските общности за сведение.Член 71. Групата избира председател за срок от осемнадесет месеца. Изборът се провежда с мнозинство от две трети от присъстващите членове. Ако в срок от шест седмици, считано от датата на учредителното заседание, не се сформира мнозинство от две трети, Комисията поема председателството за срока на мандата на групата.2. Групата може да създава работни подгрупи.Член 81. Групата заседава в седалището на Комисията, когато е свикана от последната. Заседанията се провеждат най-малко два пъти годишно по искане на две трети от членовете на групата.2. Представителите на заинтересованите служби на Комисията участват в заседанията на групата и на нейните работни подгрупи.3. В спешни случаи групата може по своя инициатива или по молба на Комисията да приема становища с писмена процедура, съгласно реда и условията, определени в правилника на групата.Член 9Комисията осигурява секретариата на групата и на нейните работни подгрупи.Член 101. Групата може да кани всяко лице, което е компетентно по въпрос, включен в дневния ред, да участва в нейната работа като експерт.Експертите участват в работата, за която са поканени.2. Групата може да кани представители на професионални организации, особено заинтересовани от въпрос, включен в дневния ред, да участват в нейната работа като наблюдатели. Наблюдателите участват в работата, за която са поканени.3. Комисията може да кани лица, компетентни по въпросите, свързани с възрастните хора, да участват в работата на групата при условията, предвидени в параграф 1.Член 111. Разискванията на групата се отнасят до молбите за становища, представени от Комисията. Те не се подлагат на гласуване.2. Когато Комисията иска становището на групата, тя може да постави краен срок за предаване на становището.3. Мненията на представляваните организации се записват в протокола.4. Ако исканото становище се основава на единодушното съгласие на групата, тя изготвя общи заключения и ги прилага към протокола.Член 12Въпреки това, групата може да реши по собствена инициатива, след консултации с Комисията, да изготви становище, ако такова предложение е прието с мнозинство от две трети от присъстващите членове.Член 13Без да се засягат разпоредбите на член 214 от Договора, членовете на групата се задължават да не разкриват информация, която са получили във връзка с работата си в групата, в нейното бюро или в работните подгрупи, когато Комисията ги уведоми, че исканото становище или поставеният въпрос се отнасят до въпрос от поверителен характер.В този случай в заседанията участват само членовете на групата и представителите на службите на Комисията.Член 14Настоящото решение влиза в сила на 17 октомври 1991 година.Съставено в Брюксел на 17 октомври 1991 година.За КомисиятаVasso PapandreouЧлен на Комисията[1] ОВ С 66, 15.3.1982 г., стр. 71.[2] ОВ С 88, 14.4.1986 г., стр. 17.[3] ОВ С 148, 16.6.1986 г., стр. 61.[4] ОВ L 28, 2.2.1991 г. стр. 29.--------------------------------------------------19911017ПРИЛОЖЕНИЕСледните организации са поканени да предложат членове на групата за връзка:- Координационен комитет на работниците пенсионери от Европейската конфедерация на профсъюзите,- Евраг (Eurag) – Европейска федерация за възрастните хора,- Евролинк Ейдж (Eurolink Age),- Фиапа (Fiapa) – Международна федерация на сдруженията на възрастните хора.--------------------------------------------------